Document ID: 32012D0045

EUROPA-PARLAMENTETS, RÅDETS OG KOMMISSIONENS AFGØRELSE
af 23. januar 2012
om udnævnelse af medlemmerne af Overvågningsudvalget for Det Europæiske Kontor for Bekæmpelse af Svig (OLAF)
(2012/45/EU, Euratom)
EUROPA-PARLAMENTET, RÅDET OG KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til traktaten om oprettelse af Det Europæiske Atomenergifællesskab,
under henvisning til Kommissionens afgørelse 1999/352/EF, EKSF, Euratom af 28. april 1999 om oprettelse af Det Europæiske Kontor for Bekæmpelse af Svig (OLAF) (1), særlig artikel 4,
under henvisning til Europa-Parlamentets og Rådets forordning (EF) nr. 1073/1999 af 25. maj 1999 (2) samt Rådets forordning (Euratom) nr. 1074/1999 (3) af 25. maj 1999 om undersøgelser, der foretages af Det Europæiske Kontor for Bekæmpelse af Svig (OLAF), særlig artikel 11, stk. 2, og
ud fra følgende betragtninger:
(1)
Ifølge artikel 11, stk. 2, i forordning (EF) nr. 1073/1999 og forordning (Euratom) nr. 1074/1999 skal Overvågningsudvalget for Det Europæiske Kontor for Bekæmpelse af Svig (OLAF) bestå af fem uafhængige eksterne personer, som i deres respektive hjemlande opfylder betingelserne for at indtage høje embeder inden for de områder, der vedrører kontorets virksomhed. Disse personer udnævnes af Europa-Parlamentet, Rådet og Kommissionen efter fælles overenskomst.
(2)
Ifølge artikel 11, stk. 3, er Overvågningsudvalgets medlemmers mandatperiode på tre år. Genudnævnelse kan finde sted én gang.
(3)
Mandatperioden for de medlemmer af Overvågningsudvalget, der blev udnævnt med virkning fra 30. november 2005, er udløbet. I henhold til artikel 11, stk. 4, i forordning (EF) nr. 1073/1999 og (Euratom) nr. 1074/1999, fortsatte disse medlemmer med at udføre deres opgaver efter udløbet af deres mandatperiode i afventning af processen med udnævnelse af nye medlemmer af Overvågningsudvalget. Der bør derfor snarest muligt udnævnes nye medlemmer -
VEDTAGET DENNE AFGØRELSE:
Artikel 1
1. Følgende personer udnævnes fra den 23. januar 2012 til medlemmer af Overvågningsudvalget for Det Europæiske Kontor for Bekæmpelse af Svig (OLAF):
-
Herbert BÖSCH
-
Johan DENOLF
-
Catherine PIGNON
-
Rita SCHEMBRI
-
Christiaan TIMMERMANS.
2. Hvis en af ovennævnte personer udtræder af Overvågningsudvalget, afgår ved døden eller bliver varigt ude af stand til at varetage sin opgave, erstattes vedkommende øjeblikkelig af den første person på nedenstående liste, som endnu ikke er blevet udnævnt til medlem af Overvågningsudvalget:
-
Jens MADSEN
-
Cristina NICOARĂ
-
Tuomas Henrik PÖYSTI
-
Dimitrios ZIMIANITIS.
Artikel 2
Ved udøvelsen af deres hverv må medlemmerne hverken søge eller modtage instrukser fra nogen regering eller nogen institution, noget organ eller noget kontor eller agentur.
De må ikke behandle sager, hvori de direkte eller indirekte har personlige interesser, der vil kunne så tvivl om deres uafhængighed, og især familiemæssige og finansielle interesser.
Deres behandling og drøftelse af de sager, de får forelagt, skal foregå i absolut fortrolighed.
Artikel 3
Medlemmerne af Overvågningsudvalget får godtgjort de udgifter, de pådrager sig i forbindelse med udøvelsen af deres hverv, og modtager et dagligt vederlag for hver dag, de anvender på udførelsen af deres opgaver. Vederlagets størrelse og proceduren for godtgørelse af udgifter fastsættes af Kommissionen.
Artikel 4
Kommissionen underretter ovennævnte personer om denne afgørelse og underretter øjeblikkelig enhver, der efterfølgende udnævnes til medlem af Overvågningsudvalget i medfør af artikel 1, stk. 2.
Udnævnelsen foretages i henhold til artikel 11, stk. 2 og 3, i forordning (EF) nr. 1073/1999, jf. dog eventuelle fremtidige ændringer af disse bestemmelser, som Europa-Parlamentet og Rådet måtte vedtage, navnlig en eventuel ændring af mandaternes varighed med henblik på at sikre, at der eventuelt indføres en gradvis udskiftning af udvalgets medlemmer.
Artikel 5
Denne afgørelse træder i kraft den 23. januar 2012.
Udfærdiget i Bruxelles, den 23. januar 2012.

Labels: 15